OpenLLM-France/wikimedia huggingface dataset:
# Saïd Akl

Saïd Akl (àrab: سعيد عقل, Saʿīd ʿAql) (Zahlé, Líban, 4 de juliol de 1912 - Beirut, Líban, 28 de novembre de 2014) va ser un poeta libanès.
Durant els seus primers anys, Akl formava part del Partit Social Nacionalista Sirià dirigit per Antoun Saadeh. Finalment en fou expulsat pel mateix Saadeh a causa de conflictes ideològics irreconciliables.
Akl va adoptar una doctrina sobre el suposat caràcter mil·lenari autèntic del Líban, amb un sentit exaltat de la dignitat libanesa. La seva admiració per la història i la cultura libaneses va estar marcada per una forta oposició a una identitat àrab del Líban. L'any 1968, va declarar que la llengua àrab literària desapareixeria del Líban.
Saïd Akl era cristià. Sostenia que els libanesos no són pas àrabs, sinó fenicis. Va elaborar una transcripció del dialecte libanès en caràcters llatins. Va ser també l'ideòleg del Partit dels Guardians dels Cedres, fundat per Étienne Sacr i que va tenir un paper actiu durant la Guerra Civil del Líban.

## Referències

* ↑ Alcoberro, Tomás «Said Akl (1912-2014): El Víctor Hugo libanés». La Vanguardia, 4 desembre /2014 [Consulta: 30 gener 2018].
# Turík

Turík és un poble i municipi d'Eslovàquia que es troba a la regió de Žilina, al centre-nord del país.

## Referències

* ↑ «Ružomberok (District, Žilinský kraj, Slovakia) - Population Statistics, Charts, Map and Location» (en anglès). [Consulta: 9 novembre 2018].
# Resistència interna

La resistència interna d'una font en electricitat d'acord amb el teorema de Thévenin és la que es pot representar en un circuit elèctric com una font de voltatge ideal en sèrie amb una impedància elèctrica. Quan la font d'energia subministra corrent elèctric la e.m.f. (voltatge de sortida) és més baixa que el voltatge de la càrrega no elèctrica; la diferència és la caiguda de voltatge (el producte del corrent i la resistència) causada per la resistència interna. El concepte de resistència interna s'aplica a tota mena de fonts elèctriques i és útil per analitzar molts tipus de circuits elèctrics.

## Piles i bateries

Les piles i bateries es poden emmotllar aproximadament com a font de voltatge en sèrie amb una resistència. La resistència interna d'una bateria depèn de la mida específica de la bateria, les propietats químiques, l'edat, la temperatura i el corrent de descàrrega. Per exemple una pila alcalina Energizer nova (E91 AA) passa d'una resistència interna d'uns 0,9 ohms a -40 °C a 0,1 ohms a 40 °C.
Un tipus comercial de bateria de 12V 12 Ah té una resistència interna de 16 m Ohms.
En l'ús el voltatge útil produït per una bateria disminueix fins que resta tan baix que la bateria s'ha de descartar. Això en gran manera es deu a l'increment de la resistència interna més que no pas a la caiguda del voltatge de la font equivalent.

## Vegeu també

* Teorema de Norton

## Referències

* ↑ Paul Horowitz, Winfield Hill, The Art of Electronics Second Edition, Cambridge University Press, 1989 ISBN 0521370957 p.12
* ↑ «Battery Internal Resistance». Energizer Technical Bulletin. Energizer Battery, 200512. Arxivat de l'original el 2012-01-11. [Consulta: 12 juny 2012].

## Bibliografia

* Student Reference Manual for Electronic Instrumentation Laboratories (2nd Edition) - Stanley Wolf & Richard F.M. Smith
* Fundamentals of Electric Circuits (4th Edition) - Charles Alexander & Matthew Sadiku

## Enllaços externs

* Interconnection of two audio units - Output impedance and input impedance
* Effect of internal resistance Arxivat 2007-01-27 a Wayback Machine. of different types of rechargeable battery on performance, and change with state of charge and resting.
# Na Pelada

Na Pelada és un illot del litoral de les Salines situada a uns 900 metres de la platja del Carbó i al sud de l'illot de na Moltona. Té unes dimensions de 200 metres per 75, unes 2.8 ha de superfície, i amb prou feines arriba els 10 metres d'altitud. La seva superfície és de roca calcoarenítica quaternària i miocènica, nua o amb poc mantell vegetal, d'aquí ve el seu nom. Tot i les seves dimensions i característiques hi ha una població de la subespècie de sargantana balear Podarcis lilfordi jordansi, també present als illots pròxims de Na Moltona, Na Guardis i d'en Curt.

## Referències

* ↑ «Na Pelada». Gran Enciclopèdia Catalana. Barcelona: Grup Enciclopèdia Catalana.
* ↑ Orta, Jaume. Història natural dels Països catalans / Espais naturals. Barcelona: Enciclopèdia catalana, 1984, p. 396. ISBN 84-7739-456-3.
* ↑ van den Berg, M. P. «2013 - Herpetological trips to the Balearic Islands (Spain)». L@CERTIDAE (Edició online), 3, 2014, pàg. 17-34.
# Finestrelles

«Finestrelles» té aquests significats:
* Finestrelles és un barri d'Esplugues de Llobregat.
* Agulles de Finestrelles, muntanya entre els municipis de Mura (Bages) i de Sant Llorenç Savall (Vallès Occidental)
* Finestrelles Shopping Centre, centre comercial ubicat al nucli urbà d'Esplugues de Llobregat (Baix Llobregat)
* Circuit de Finestrelles, circuit de motocròs actiu entre 1968 i 1991 al barri de Finestrelles d'Esplugues de Llobregat (Baix Llobregat)
* Coll de Finestrelles, coll a la frontera del Ripollès a Catalunya i l'Alta Cerdanya
* Estació de Finestrelles - Sant Joan de Déu, estació de metro de Barcelona, FMB i FGC
* Necròpoli de Finestrelles, necròpoli d'ocupació alt-medieval al districte barceloní de les Corts
* Pic de Finestrelles, muntanya entre el Ripollès i l'Alta Cerdanya
* Pui de Finestrelles, muntanya al municipi d'Espot a la comarca del Pallars Sobirà
* Puig del Coll de Finestrelles, muntanya entre el Ripollès i l'Alta Cerdanya
# Becut americà

El becut americà (Numenius americanus) és una espècie d'ocell de la família dels escolopàcids (Scolopacidae) que, en estiu, habita praderies humides de la zona central i occidental del sud del Canadà, cap al sud, pels Estats Units fins a Nevada i Nou Mèxic, i en hivern platges, terres de conreu i aiguamolls des de Califòrnia i Texas, per Mèxic, fins al Salvador.

## Referències

* ↑ Becut americà a CERCATERM Rev. 05/03/2012
# Azadistan

«Azadistan» té aquests significats:
* Azadistan (revista), revista literària persa
* Govern d'Azadistan, govern revolucionari a l'Azerbaidjan persa dirigit per Shaykh Muhammad Kiyabani entre abril de 1920 i setembre de 1920.
# (1404) Ajax

Ajax és l'asteroide número 1.404. Va ser descobert per l'astrònom K. Reinmuth des de l'observatori de Heidelberg (Alemanya), el 17 d'agost de 1936. La seva designació provisional era 1936 QW.

## Vegeu també

* Llista d'asteroides (1001-2000)

## Referències

* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 29 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1404.
* 1 2 3 4 5 6 7 8 9 «JPL Small-Body Database». [Consulta: 25 gener 2024].
# Saïd Haddou

Saïd Haddou (Issy-les-Moulineaux, Alts del Sena, 23 de novembre de 1982) és un ciclista francès, professional des del 2005 al 2012. És germà del també ciclista Nahir Haddou.
En el seu palmarès destaquen les victòries en dues edicions de la Tro Bro Leon, el 2007 i 2009

## Palmarès

* 2002
** Campió d'Europa sub-23 en Madison, amb Laurent d'Olivier
* 2004
** 1r a La Côte Picarde sots 23
** Vencedor d'una etapa dels Boucles de la Mayenne
* 2005
** Vencedor d'una etapa del Tour de la Gironda
* 2006
** Vencedor d'una etapa del Tour de Poitou-Charentes
* 2007
** 1r a la Tro Bro Leon
* 2009
** 1r a la Tro Bro Leon
* 2011
** Vencedor d'una etapa de l'Étoile de Bessèges
* 2012
** 1r al Gran Premi de Tallinn-Tartu

### Resultats al Tour de França

* 2009. 143è de la classificació general

### Resultats al Giro d'Itàlia

* 2009. 163è de la classificació general

## Enllaços externs

* Fitxa a sitiodeciclismo.net
# Turó del Majordom

El Turó del Majordom és una muntanya de 142 metres que es troba al municipi de Sant Julià de Ramis, a la comarca del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ribadesella (parròquia)

Ribadesella (Ribeseya en asturià) és una parròquia del concejo homònim, al Principat d'Astúries (Espanya). Alberga una població de 3.157 habitants (INE 2009) i ocupa una extensió d'1,86 km².
La parròquia comprèn únicament la vila de Ribadesella, capital del municipi. La vila està situada a 84 km de la capital del Principat i està situada a una altitud de 2 msnm.
El seu temple parroquial està dedicat a Santa Maria Magdalena.

## Bibliografia utilitzada

* Instituto Nacional de Estadística. «INEbase / Nomenclátor. Relación de unidades poblacionales». [Consulta: 30 setembre 2010]. Instituto Nacional de Estadística. «INEbase / Nomenclátor. Relación de unidades poblacionales». [Consulta: 30 setembre 2010].
* Sociedad Asturiana de Estudios Económicos e Industriales. «Nomenclátor de entidades de población de Asturias 2009». [Consulta: 30 setembre 2010]. Sociedad Asturiana de Estudios Económicos e Industriales. «Nomenclátor de entidades de población de Asturias 2009». [Consulta: 30 setembre 2010].
# Nash

«Nash» té aquests significats:
* Astronomia:
** Nash, estrella de la Constel·lació de Sagitari.
* Toponímia:
** Regne Unit:
*** Nash (Buckinghamshire)
*** Nash (Herefordshire)
*** Nash (Bromley)
*** Nash (Newport), a Gal·les
*** Nash (Telford and Wrekin)
*** Nash (South Shropshire)
*** Nash Lee
*** Nash Mills
** Estats Units:
*** Nash (Oklahoma)
*** Nash (Texas)
*** Nash (Dakota del Nord)
*** Comtat de Nash (Carolina del Nord)
* Biografies:
** Clarence Nash (Watonga, 1904 - Glendale, 1985), actor de veu nord-americà
** George Valentine Nash (1864-1921), botànic estatunidenc conegut per l'abreviatura Nash
** John Forbes Nash (Bluefield, Virgínia de l'Oest, 1928), matemàtic i guanyador del Premi Nobel d'Economia l'any 1994
** Kate Nash, (Harrow, Londres, 1987) cantautora anglesa
** Mary Nash, (Limerick, 1947), historiadora irlandesa
** Paul Nash (Londres, 1889 - Boscombe, Hampshire, 1946), pintor anglès
** Steve Nash, jugador de bàsquet canadenc, MVP de la NBA els anys 2005 i 2006
* Miscel·lània:
** D'Nash, grup de música espanyol
** Equilibri de Nash enunciat de la teoria de jocs
** Frazer-Nash constructor de cotxes anglès que construí monoplaces per a la Fórmula 1
** Pluto Nash (The Adventures of Pluto Nash), pel·lícula estatunidenco-australiana dirigida per Ron Underwood, estrenada el 2002
** Papir Nash, col·lecció de quatre fragments de papir adquirida a Egipte el 1898 per W. L. Nash
# Finestres

«Finestres» té aquests significats:
* Finestres, plural de finestra, obertura practicada en una paret per a deixar entrar aire i claror dins un edifici
* Gestor de finestres, programari que controla el posicionament i l'aparença de les finestres dins un sistema de finestres en una interfície gràfica d'usuari
* Sistema de finestres component d'un entorn d'escriptori, que dona suport a l'aplicació dels gestors de finestres, i proporciona suport bàsic per al maquinari, com ratolins i teclats
* Josep Finestres (Barcelona, 1688 - Montfalcó de Mossèn Meca, 1777), jurista català
* Editorial Finestres
* Toponímia:
** Finestres (Pinell de Solsonès), masia al municipi de Pinell de Solsonès (Solsonès)
** Finestres (Viacamp i Lliterà), despoblat a la Ribagorça
** Castell de Finestres (Ultramort), masia dels segles xvi i xvii, construïda sobre l'antic castell de Gleu (Ultramort, Baix Empordà)
** Palau Finestres, edifici del carre Montcada de Barcelona, seu del Museu Picasso
** Pas de Finestres (Abella de la Conca), collada al municipi d'Abella de la Conca (Pallars Jussà)
** Pas de Finestres (Isona i Conca Dellà), pas de muntanya a cavall dels municipis d'Abella de la Conca i Isona i Conca Dellà (Pallars Jussà)
** Sant Aniol de Finestres, municipi de la comarca de la Garrotxa
** Sant Marc de Finestres, ermita que es troba al nucli despoblat de Finestres, a la Ribagorça
** Sant Vicenç de Finestres, ermita que es troba al nucli despoblat de Finestres, a la Ribagorça
** Serra de Finestres, serra al municipi de Santa Pau (la Garrotxa)
** Tossal de Finestres, muntanya al municipi de Cabó (Alt Urgell)
Viccionari
# Bassoïta

La bassoïta és un mineral de la classe dels òxids. Rep el nom en honor de Riccardo Basso (1947), catedràtic de Mineralogia i Cristal·lografia de la Universitat de Gènova.

## Característiques

La bassoïta és un òxid de fórmula química SrV₃O₇·4H₂O. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema monoclínic. La seva duresa a l'escala de Mohs es troba entre 4 i 4,5.

## Formació i jaciments

Va ser descoberta a la mina Molinello, situada a la vall de Graveglia, a la localitat de Ne, dins la província de Gènova (Ligúria, Itàlia), on sol trobar-se associada a altres minerals com la rodonita, el quars i la braunita. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Bassoite» (en anglès). Mindat. [Consulta: 4 gener 2018].
# Barbus candens

Barbus candens és una espècie de peix cipriniforme de la família dels ciprínids.

## Morfologia

Els mascles poden assolir els 2,6 cm de longitud total.

## Distribució geogràfica

Es troba al riu Congo.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# (1375) Alfreda

Alfreda és l'asteroide número 1375. Va ser descobert per l'astrònom Eugène Joseph Delporte des de l'observatori d'Uccle (Bèlgica), el 22 d'octubre de 1935. La seva designació provisional era 1935 UB.

## Referències

* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 26 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1375.
* 1 2 3 4 5 6 7 «JPL Small-Body Database». [Consulta: 25 gener 2024].
# SciTE

SCIntilla based Text Editor o SciTE és un editor de textos multiplataforma de codi obert escrit per Neil Hodgson, que utilitza el component d'edició Scintilla. Funciona tant amb Windows com amb Linux.
# Trévago

Trévago és un municipi de la província de Sòria, a la comunitat autònoma de Castella i Lleó.

## Història

L'origen de Trébago és molt antic, potser existís des de la invasió cèltica esdevinguda cap a l'any 700 aC. Es conserven restes d'inscripcions en llengua celtibera, així com molins de pedra, motlles de fosa per a fabricar fletxes, etcètera. El sufix "aco" és molt comú en topònims de l'altiplà espanyol. És d'origen cèltic, com en els casos de Sayago, Litago, Sarnago o trébago. En l'any 915 se cita a Trébago, quan el rei de Navarra, Garcia Sanxes, conquesta Ágreda i la seva comarca als musulmans. En el segle xi, Trévago és la frontera, entre Castella, Navarra i Aragó. Pertanyia ál bisbat de Tarazona i al regne de Castella.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Ribadumia

Ribadumia és un municipi de la Província de Pontevedra a Galícia. Pertany a la comarca d'O Salnés.

## Parròquies

Barrantes (Santo André), Besomaño (Santa María), Leiro (San Xoán), Lois (San Fins), Ribadumia (Santa Baia) i Sisán (San Clemenzo).
# Finestra temporal

La finestra temporal és un tret característic del crani dels amniotes. L'especulació fisiològica la relaciona amb un increment en el ritme metabòlic i un augment en la musculatura de les mandíbules. Els amniotes primitius del Carbonífer no posseïen finestra temporal però els sauròpsids i els sinàpsids, més avançats, sí que en tenien. A mesura que passà el temps, les finestres temporals dels sauròpsids i sinàpsids esdevingueren més desenvolupades i grans per a possibilitar mossegades més fortes i més musculació mandibular. Els dinosaures, que són sauròpsids, tenen grans obertures davanteres i els seus descendents, els ocells, tenen finestres temporals més modificades. Els mamífers, que són sinàpsids, no tenen finestres temporals al crani, ja que aquest caràcter ha canviat. Tanmateix, encara tenen l'òrbita temporal (que sembla una obertura) i els músculs temporals. Es tracta d'un forat que hi ha al cap i està situat darrere l'òrbita ocular.
La presència i la morfologia de la finestra temporal és crítica a l'hora de fer la classificació taxonòmica dels sinàpsids.
Els euriàpsids tenen una gran obertura als costats del cap, com els sinàpsids, però de fet, els euriàpsids són diàpsids, ja que les seves finestres temporals inferiors es perderen.
Nota:
* Anàpsids - cap obertura
* Sinàpsids - una obertura
* Diàpsids - dues obertures
** Euriàpsids - una obertura (però són diàpsids)

## Referències

* ↑ Moncunill-Solé, B. «El dinosaure geperut dels aiguamolls de Las Hoyas». Divulcat, 2 setembre 2020. [Consulta: 24 agost 2021].

## Enllaços externs

* LAURIN, M. Temporal Fenestration and the Classification of Amniotes dins de Tree of life web project(anglès)
# Barbus callensis

Barbus callensis és una espècie de peix cipriniforme de la família dels ciprínids.

## Morfologia

Els mascles poden assolir els 30 cm de longitud total.

## Distribució geogràfica

Es troba a Algèria, el Marroc i Tunísia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bassoles-Aulers

Bassoles-Aulers és un municipi francès situat al departament de l'Aisne i a la regió dels Alts de França. L'any 2007 tenia 136 habitants.

## Demografia
### Població

El 2007 la població de fet de Bassoles-Aulers era de 136 persones. Hi havia 52 famílies de les quals 16 eren unipersonals (8 homes vivint sols i 8 dones vivint soles), 8 parelles sense fills, 24 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 64 habitatges, 53 eren l'habitatge principal de la família, 9 eren segones residències i 1 estava desocupat. Tots els 64 habitatges eren cases. Dels 53 habitatges principals, 41 estaven ocupats pels seus propietaris i 12 estaven llogats i ocupats pels llogaters; 8 tenien tres cambres, 15 en tenien quatre i 30 en tenien cinc o més. 27 habitatges disposaven pel capbaix d'una plaça de pàrquing. A 18 habitatges hi havia un automòbil i a 26 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bassoles-Aulers el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 4 |
| 4 | 60 a 64 | 4 |
| 0 | 55 a 59 | 4 |
| 4 | 50 a 54 | 12 |
| 12 | 45 a 49 | 8 |
| 4 | 40 a 44 | 12 |
| 4 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 16 |
| 4 | 10 a 14 | 4 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 89 persones, 59 eren actives i 30 eren inactives. De les 59 persones actives 52 estaven ocupades (25 homes i 27 dones) i 7 estaven aturades (3 homes i 4 dones). De les 30 persones inactives 9 estaven jubilades, 10 estaven estudiant i 11 estaven classificades com a «altres inactius».

### Ingressos

El 2009 a Bassoles-Aulers hi havia 53 unitats fiscals que integraven 138 persones, la mediana anual d'ingressos fiscals per persona era de 17.903 €.

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un guixaire pintor.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Bassoles-Aulers a l'INSEE.
* Évolution et structure de la population Fitxa amb el detall de dades de Bassoles-Aulers a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# 23è Festival Internacional de Cinema de Moscou

El 23è Festival Internacional de Cinema de Moscou va tenir lloc del 21 al 30 de juny de 2001. El Sant Jordi d'Or fou atorgat a la pel·lícula The Believer dirigida per Henry Bean.

## Jurat

* Margarethe von Trotta (Alemanya – Presidenta)
* Jiang Wen (Xina)
* Bohdan Stupka (Ucraïna)
* Moritz de Hadeln (Alemanya)
* Ingeborga Dapkūnaitė (Lituània)
* Igor Maslennikov (França)
* Geoffrey Gilmore (Estats Units)

## Pel·lícules en competició

Les següents pel·lícules foren seleccionades per la competició:
| Títol original | Director(s) | País de producció |
| The Believer | Henry Bean | Estats Units |
| Concorrenza sleale | Ettore Scola | Itàlia, França |
| Daleko od okna | Jan Jakub Kolski | Polònia |
| Detektor | Pål Jackman | Noruega |
| Herencia | Paula Hernández | Argentina |
| Love Story by Tea | Jin chen | R.P. de la Xina |
| Mademoiselle | Philippe Lioret | França |
| Mi dulce | Jesús Mora | Itàlia, Itàlia |
| Oběti a vrazi | Andrea Sedláčková | Txèquia, França, Suïssa |
| The Quickie | Serguei Bodrov | Alemanya |
| Shilje sanghwangg | Kim Ki-duk | Corea del Sud |
| Vakvagányok | Péter Tímár | Hongria |
| Vingar av glas | Reza Bagher | Suècia |
| Wilde Mossels | Erik de Bruyn | Països Baixos |
| Youyuan jingmeng | Yonfan | Hong Kong |
| Zir-e poost-e shahr | Rakhshan Bani-E'temad | Iran |

## Premis

* Sant Jordi d'Or: The Believer de Henry Bean
* Sant Jordi d'Or Especial: Zir-e poost-e shahr de Rakhshan Bani-E'temad
* Sant Jordi de Plata:
** Millor Director: Ettore Scola per Concorrenza sleale
** Millor Actor: Vladimir Mashkov per The Quickie
** Millor Actriu: Rie Miyazawa per Youyuan jingmeng
* Premi Sant Jordi Especial: Eduard Artemyev, compositor
* Premi Stanislavsky: Jack Nicholson
* Premi FIPRESCI: Vakvagányok de Péter Tímár

## Referències

* ↑ «23rd Moscow International Film Festival (2001)». MIFF. Arxivat de l'original el 28 març 2013. [Consulta: 29 març 2013].

## Enllaços externs

* Festival Internacional de Cinema de Moscou: 2001 a Internet Movie Database